CELEX: 62014FA0096
Language: el
Date: 2016-02-05 00:00:00
Title: Υπόθεση F-96/14: Απόφαση του Δικαστηρίου Δημόσιας Διοίκησης (τρίτο τμήμα) της 5ης Φεβρουαρίου 2016 — Bulté και Krempa κατά Επιτροπής (Υπαλληλική υπόθεση — Έλκοντες δικαίωμα από θανόντα πρώην υπάλληλο — Συντάξεις — Συντάξεις επιζώντος — Άρθρο 85 του ΚΥΚ — Απαίτηση επιστροφής αχρεωστήτως καταβληθέντων ποσών — Παράτυπη καταβολή — Προδήλως παράτυπος χαρακτήρας της καταβολής — Απουσία)

21.3.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 106/47
            
         Απόφαση του Δικαστηρίου Δημόσιας Διοίκησης (τρίτο τμήμα) της 5ης Φεβρουαρίου 2016 — Bulté και Krempa κατά Επιτροπής
   (Υπόθεση F-96/14) (1)
   
   ((Υπαλληλική υπόθεση - Έλκοντες δικαίωμα από θανόντα πρώην υπάλληλο - Συντάξεις - Συντάξεις επιζώντος - Άρθρο 85 του ΚΥΚ - Απαίτηση επιστροφής αχρεωστήτως καταβληθέντων ποσών - Παράτυπη καταβολή - Προδήλως παράτυπος χαρακτήρας της καταβολής - Απουσία))
   (2016/C 106/56)
   Γλώσσα διαδικασίας: η γαλλική
   
      Διάδικοι
   
   
      Προσφεύγοντες: Hilde Bulté και Tom Krempa (Βρυξέλλες, Βέλγιο) (εκπρόσωποι: J. Lombaert και A. Surny, δικηγόροι)
   
      Καθής: Ευρωπαϊκή Επιτροπή (εκπρόσωποι: αρχικώς J. Currall και G. Gattinara, στη συνέχεια G. Gattinara)
   
      Αντικείμενο
   
   Αίτημα ακυρώσεως της αποφάσεως της Επιτροπής με την οποία αναθεωρήθηκαν αναδρομικώς οι συντάξεις επιζώντος που χορηγήθηκαν στους προσφεύγοντες και διατάχθηκε η ανάκτηση των αχρεωστήτως επιπλέον καταβληθέντων ποσών.
   
      Διατακτικό
   
   Το Δικαστήριο Δημόσιας Διοίκησης αποφασίζει:
   
               1)
            
            
               Ακυρώνει την απόφαση της Ευρωπαϊκής Επιτροπής της 22ας Νοεμβρίου 2013, όπως αυτή προκύπτει από τη γνωμοδότηση της Υπηρεσίας Διαχειρίσεως και Εκκαθαρίσεως των Ατομικών Δικαιωμάτων της ίδιας ημερομηνίας, με την οποία τροποποιήθηκαν, αναδρομικώς από 1ης Αυγούστου 2010, οι συντάξεις που χορηγήθηκαν αντιστοίχως στην H. Bulté και στον T. Krempa, ως έλκοντες δικαίωμα από θανόντα πρώη υπάλληλο, και διατάχθηκε η ανάκτηση των αχρεωστήτως καταβληθέντων ποσών για το χρονικό διάστημα από 1ης Αυγούστου 2010 έως τον Νοέμβριο του 2013.
            
         
               2)
            
            
               Καταδικάζει την Ευρωπαϊκή Επιτροπή να επιστρέψει στην H. Bulté και στον T. Krempa τα ποσά που παρακρατήθηκαν από τις αντίστοιχες συντάξεις τους κατ’ εφαρμογήν της αποφάσεως που αναφέρεται στο σημείο 1 του παρόντος διατακτικού.
            
         
               3)
            
            
               Κάθε διάδικος φέρει τα δικαστικά έξοδά του.
            
         
      (1)  EE C 7 της 12/1/2015, σ. 49.